พูดคุย:สวาสดิ์ สุมาลยศักดิ์

message: ประวัติ
 ฯพณฯ สวาสดิ์  สุมาลยศักดิ์  เกิดเมื่อวันที่ ๒๗ มกราคม ๒๔๕๙   สมรสกับนางชื่น  สุมาลยศักดิ์ (ถึงแก่กรรม)
การศึกษา
    - มัธยมศึกษาปีที่สาม (เทียบเท่า ม.3)  โรงเรียนราษฎร์ดรุณศึกษา ปี พ.ศ.๒๔๗๔
    - โรงเรียนมาฮัลลุดดีนยามีอุลอูลูมซาลาฟันวาคอลาฟันลิลมุสลิมีน (สายศาสนา)  บางอ้อธนบุรี  โดยอาจารย์อับดุลเลาะห์สอน  มูฮำหมัดฮูเซ็น
   - ศึกษาด้านศาสนาภาคพิเศษกับอาจารย์ต่วน   สุวรรณศาสน์  อดีตจุฬาราชมนตรี ณ ตรอกโรงภาษี   เก่า  ยานนาวา  กรุงเทพมหานคร
    - ศึกษาด้านศาสนาต่อในต่างประเทศ ณ นครมักกะห์  ราชอาณาจักซาอุดิอาระเบีย ในภาควิชาตัฟซีร (การอธิบายความหมายของพระมหาคัมภีร์อัลกุรอาน)  วิชานาฮู (ไวยกรณ์ภาษาอาหรับ)  และวิชา ฟิกฮ์ (ศาสนบัญญัติ)  โดยบรรดาคณาจารย์ผู้มีความรู้ความสามารถ อาทิ  อาจารย์มูฮำหมัดฮูเซ็น  อัลมาลีกี  อาจารย์อัลดุลกอเดร  อัลมันดีล  และอาจารย์ มูฮำหมัดนอร์  ซึ่งต่อมาท่านผู้นี้ได้ดำรงตำแหน่งมุฟตี (ผู้ชี้ขาดปัญหาศาสนา) แห่งรัฐกาลันตัน ประเทศมาเลเซีย
    - ได้ศึกษาตำรา  ญัมอุลญาวาเมียะอ์  กับ  อาจารย์ประดอแอ
    - ได้ศึกษาวิชาการศาสนากับอาจารย์มุสตอฟาการีมี  บิดาของนายแช่ม  พรมยงค์ อดีดจุฬาราชมนตรี   รวมเวลาที่ใช้ศึกษาด้านศาสนาทั้งในประเทศไทยและนครมักกะห์   ทั้งสิ้นประมาณ  ๑๗
ประวัติการทำงาน (อดีต)
 ฯพณฯ  นายสวาสดิ์  สุมาลยศักดิ์  เป็นผู้มีความรู้ความสามารถ  และประสบการณ์ในด้านวิชาการศาสนา  ภาษาอาหรับ  และภาษามลายู  (ยาวี)  เป็นอย่างดี  จึงทำให้เป็นที่ยอมรับในสังคมทั้งภาคสามัญและศาสนา  ทำให้ได้รับการแต่งตั้งให้ดำรงตำแหน่งต่าง ๆ  หลายตำแหน่งทั้งด้านศาสนา  สังคม  และการเมือง ดังนี้
 ๑) ด้านศาสนา
    - กรรมการกลางอิสลามประจำจังหวัดพระนคร (ในขณะนั้นยังไม่รวมกับจังหวัดธนบุรี)
    - กรรมการกลางอิสลามแห่งประเทศไทย  ติดต่อกัน ๓ สมัย
            ๑) สมัยจุฬาราชมนตรี  นายแช่ม  พรมยงค์
            ๒) สมัยจุฬาราชมนตรี  นายต่วน  สุวรรณศาสน์
            ๓) สมัยจุฬาราชมนตรี  นายประเสริฐ  มะหะหมัด
     - ได้รับแต่งตั้งให้เป็นหัวหน้าคณะธรรมทูตอิสลาม  โดยกระทรวงศึกษาธิการ
     - เป็นอะมีรุลฮัจย์  (หัวหน้าคณะผู้แทนฮัจย์ทางการ)  ของบรรดาผู้ที่เดินทางไปประกอบพิธีฮัจย์  ณ  นครมักกะห์  แห่งราชอาณาจักรซาอุดิอาระเบีย
     - เป็นตัวแทนผู้ตัดสินการประกวดการอ่านพระมาคัมภีร์อัลกุรอานระหว่างประเทศ ในนามของประเทศไทย ณ กรุงกัวลาลัมเปอร์  ประเทศสหพันธรัฐมาเลเซีย  ๓  สมัย
     - เป็นอาจารย์คนแรกของโรงเรียนอิสลามวิทยาลัยแห่งประเทศไทย
     - เป็นผู้ริเริ่มการกระจายเสียงวิทยุภาคมุสลิม  โดยได้รับการสนับสนุนค่าใช้จ่ายจากองค์การยูซิส
 ๒) ด้านสังคมและการเมือง
     - พ.ศ. ๒๔๙๓ – ๒๕๐๑  ได้รับการบันจุเป็นอาจารย์สอนระดับมัธยมปลายของโรงเรียนอิสลาม วิทยาลัยแห่งประเทศไทย  และได้ลาออกไปสู่วงการเมือง
     - เป็นสมาชิกสภาผู้แทนราษฎร์  กรุงเทพมหานคร  ๒  สมัย
     - เป็นสมาชิกสภาเทศบาลนคร  กรุงเทพมหานคร  ๒  สมัย
     - เป็นเทศบาลนคร กรุงเทพมหานคร  ๒  สมัย  (เทศมนตรี  ฝ่ายการศึกษาและเทศมนตรี   ฝ่ายการสาธรณสุข
     - เป็นรองประธานเทศบาลนคร  กรุงเทพมหานคร  ๒  สมัย
     - อาจารย์พิเศษโรงเรียนเสนาธิการทหารอากาศ
     - ได้รับเชิญเป็นวิทยากร ณ กระทรวงศึกษาธิการ
     - ได้รับเชิญเป็นผู้บรรยายเกี่ยวกับสงครามจิตวิทยา ณ กรมประมวลราชการแผ่นดิน
     - เป็นหนึ่งในคณะผู้แทนของประเทศไทยในการประชุมประเทศที่นับถือศาสนาอิสลามภาคพื้นเอเชียและแอฟริกา ณ กรุงการาจี ประเทศปากีสถาน
ปัจจุบัน
      ได้รับพระราชโองการโปรดเกล้าฯ  ดำรงตำแหน่งจุฬาราชมนตรี  โดยได้ปฏิบัติหน้าที่ด้วยความวิริยะอุตสาหะและด้วยความรู้ความสามารถอย่างเต็มที่  จนบังเกิดผลประโยชน์ต่อสังคมโดยรวมและประเทศชาติเป็นอเนกประการ  นอกจากนี้ท่านยังได้ดำรงตำแหน่งที่สำคัญ  อาทิเช่น
      - ประธานคณะกรรมการกลางอิสลามแห่งประเทศไทย
      - นักวิชาการด้านศาสนาอิสลาม  โดยเป็นที่ปรึกษาทั่วไปด้านศาสนา
      - เป็นผู้บรรยายภาควิชาการศาสนาอิสลามตามสถาบันการศึกษาต่าง ๆ  อาทิ  สำนักอัลญุมัลอิสลาม (ต่วน  สุวรรณศาสน์  จุฬาราชมนตรี)  โรงเรียนมิฟตาฮุ้ลอุลูมิดดีนียะห์  (ดร.ประเสริฐ  มะหะหมัด  อดีตจุฬาราชมนตรี)  โรงเรียนนูรุ้ลอิสลาม  (สุเหร่าเขียว  นนทบุรี)  และอาจารย์สอนพิเศษนักศึกษาผู้ใหญ่  ณ โรงเรียนตะลีมุดดีนียะห์ แขวง/เขตหนองจอก  กรุงเทพมหานคร
ผลงานการประพันธ์
       ฯพณฯ  นายสวาสดิ์  สุมาลยศักดิ์  เป็นผู้ทรงคุณวุฒิในด้านวิชาการศาสนาอิสลาม ผลงานที่สำคัญของท่านที่เป็นประโยชน์ต่อสังคมมุสลิมและประเทศไทย  ดังตัวอย่าง  คือ
     - ทำไมเราต้องดูดวงจันทร์  เป็นหนังสือที่ได้ประพันธ์ขึ้นโดยอ้างอิงถึงหลักฐานที่มีอยู่ในพระมหาคัมภีร์อัลกุรอานและพระวัจนท่านศาสดามุฮัมมัด  เพื่อให้พี่น้องชาวไทยมุสลิมมีความรู้  และมีความเข้าใจในเรื่องของการดูดวงจันทร์เพื่อกำหนดวันสำคัญทางศาสนาอิสลาม อาทิ กำหนดวันที่  หนึ่งของเดือนอาหรับ  โดยเฉพาะการกำหนดวันที่หนึ่งของเดือนรอมฎอนเพื่อถือศีลอด  การกำ
หนดวันที่หนึ่งของเดือนซะบานเพื่อเป็นวันอีดิลฟิตร์  และการกำหนดวันที่หนึ่งของเดือนซุลเกาะอ์ดะห์เพื่อการประกอบพิธิฮัจย์ ณ นครมักกะห์และวันอีดิลอัฎาฮาในวันที่ ๑๐ ของเดือนนี้  
    - ร่วมแปลและอธิบายพระมหาคัมภีร์อัลกุรอานจากภาษาอาหรับเป็นภาษาไทย ฉบับพระราชทานจากพระบาทสมเด็จพระเจ้าอยู่หัวฯ
    - ร่วมแต่งตำราฟัรฎูอีน  (ตำราสอนศาสนาภาคบังคับ)  ของสมาคมคุรุสัมพันธ์
เกียรติคุณ
      ฯพณฯ  นายสวาสดิ์  สุมาลยศักดิ์  นอกจากมีความเลิศทางด้านศาสนา  ภาษาอาหรับ  และภาษามลายูแล้ว  ท่านเป็นผู้ที่ได้รับความโปรดปรานจากพระผู้เป็นเจ้าให้ได้รับความสำเร็จในชีวิตและหน้าที่การงานเป็นอย่างยิ่ง  เนื่องด้วยความซื่อสัตย์สุจริต  มีความรู้  ความสามารถ  และสามารถนำความรู้ความสามารถที่มีอยู่มาปฏิบัติงานในหน้าที่จนเกิดเป็นผลต่อสังคมและประเทศชาติ  ท่านเป็นผู้มีความโอบอ้อมอารี  จนเป็นที่ยกย่องยอมรับนับถือโดยทั่วไป ทั้งในและต่างประเทศ  โดยเฉพาะอย่างยิ่งในกลุ่มประเทศที่นับถือศาสนาอิสลามและตะวันออกกลาง  ได้รับพระมหากรุณาธิคุณพระราชทานเครื่องราชอิสริยาภรณ์ ดังนี้
     - ประถมมาภรณ์มงกุฎไทย  (ป.ม.) พ.ศ. ๒๕๔๗
     - ปฐมดิเรกคุณาภรณ์ชั้นที่ ๑  พ.ศ. ๒๕๔๔
     - ดิเรกคุณาภรณ์ชั้นที่  ๒  ทุดิยดิเรกคุณาภรณ์ พ.ศ. ๒๕๔๐
     - ปริญญาศิลปศาสตร์ดุษฎีบัณฑิตกิตติมศักดิ์  สาขาวิชาชะรีอะฮ์  (กฎหมายอิสลามสายทั่วไป)  พ.ศ. ๒๕๔๐  จากอิสลามวิทยาลัยยะลา
    - โล่ประกาศเกียรติคุณพ่อดีเด่น  วันพ่อแห่งชาติ  พ.ศ. ๒๕๓๔  
       จากคุณงามความดี  และผลงานที่เด่นชัดเป็นที่ปรากฏต่อสาธารณชน  ได้ก่อประโยชน์แก่บ้านเมืองในยามวิกฤติ  จนบังเกิดผลดีต่อสังคมและประเทศชาติ  เป็นอเนกประการ  สภาสังคมสงเคราะห์แห่งประเทศไทย  ในพระบรมราชูปถัมภ์  จึงเห็นสมควรขอรับพระราชทานโล่รางวัล  “ มหิดลวรานุสรณ์ ”  ประจำปี ๒๕๔๗  ให้แก่ ฯพณฯ นายสวาสดิ์  สุมาลยศักดิ์  จุฬาราชมนตรี  และจัดพิมพ์ประวัติและผลงานเผยแพร่ให้เป็นที่แพร่หลาย  เพื่อเป็นตัวอย่างและแบบฉบับอันดีงามของประชาชนและอนุชนต่อไป
ที่มา : http://www.muslimthai.com/main/1428/content.php?page=sub&category=109&id=8400
thread_title:  ประวัติและผลงาน